Danmarks Ishockey Union har i dag overdraget spillerlicensen på den 17-årige målmand Nikolaj Nørbak til AaB.

AaB skrev i torsdags kontrakt for de næste to et halvt år med den danske U/18-landsholdsmålmand. Mandag gav Danmarks Ishockey Union så grønt lys for at Nikolaj Nørbak  fremover løber på isen for AaB Ishockey. Det skriver aabsport.dk. - Som vi hele tiden har vidst, har der ikke foreligget en aftale med en anden klub, hvilket Danmarks Ishockey Union da også har bekræftet i dag, konstaterer AaB's sportsdirektør Ole Nielsen over for aabsport.dk. Nikolaj Nørbak indgår dermed i AaB's målmandsteam sammen med Lukas Plsek og førstekeeper Peter Hirsch.